CELEX: 62009TN0305
Language: el
Date: 2009-07-30 00:00:00
Title: Υπόθεση T-305/09: Προσφυγή της 30ής Ιουλίου 2009 — Unicid κατά Επιτροπής

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/12
            
         Προσφυγή της 30ής Ιουλίου 2009 — Unicid κατά Επιτροπής
   (Υπόθεση T-305/09)
   2009/C 244/19
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Union nationale interprofessionnelle cidricole (Unicid) (Παρίσι, Γαλλία) (εκπρόσωποι: V. Ledoux και B. Néouze, δικηγόροι)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση στο σύνολό της·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Με την υπό κρίση προσφυγή, η προσφεύγουσα ζητεί την ακύρωση της αποφάσεως C(2008) 7846 τελικό (1) της Επιτροπής, της 10ης Δεκεμβρίου 2008, με την οποία η Επιτροπή έκρινε ότι το καθεστώς-πλαίσιο των δράσεων τις οποίες μπορούν να αναλάβουν οι γαλλικές γεωργικές διεπαγγελματικές οργανώσεις και οι οποίες συνίστανται σε ενισχύσεις για την παροχή τεχνικής βοήθειας, για την παραγωγή και την εμπορία γεωργικών προϊόντων ποιότητας, για την έρευνα και την ανάπτυξη και για τη διαφήμιση υπέρ των πρωτογενών παραγωγών και των επιχειρήσεων που δραστηριοποιούνται στη μεταποίηση και την εμπορία γεωργικών προϊόντων, το οποίο χρηματοδοτείται μέσω προαιρετικών εισφορών οι οποίες κατέστησαν υποχρεωτικές με διυπουργική απόφαση και οι οποίες πρόκειται να καταβληθούν από τα μέλη των ως άνω διεπαγγελματικών οργανώσεων, συνιστά κρατική ενίσχυση που είναι συμβατή με την κοινή αγορά.
   Οι λόγοι ακυρώσεως και τα κύρια επιχειρήματα που προέβαλε η προσφεύγουσα είναι, κατ’ ουσίαν, πανομοιότυποι ή παρεμφερείς με εκείνους που προβλήθηκαν στο πλαίσιο των υποθέσεων T-293/09, CNIEL κατά Επιτροπής, και T-302/09, CNIPT κατά Επιτροπής.
   
      (1)  ΕΕ 2009, C 116, σ. 14.